[image: sigla_pmt_cmyk]ROMÂNIA
JUDEŢUL TIMIŞ
MUNICIPIUL TIMIŞOARA
DIRECŢIA  PATRIMONIU
COMPARTIMENTUL SPAŢII CU ALTĂ DESTINAŢIE            
 NR. SC2022-028007/09.11.2022
    
                   

                                                RAPORT DE SPECIALITATE
           privind extinderea  suprafeței  spațiului cu altă destinație existent SAD 2, situat în 
       Timişoara, strada  Cronicar Ioan Neculce nr.1,  deținut  de Asociaţia Handicapaţilor
            Locomotor   Timiş,  în baza contractului de închiriere  nr.  1569/14.03.2013, cu 
                     suprafața spațiului cu altă destinație SAD 1 situat la aceeași adresă

	Prin cererea cu numărul CT2022-006531/28.09.2022, Asociaţia Handicapaţilor Locomotor Timişoara,  reprezentată de către domna  Preşedinte Stoianov Petronela, a  solicitat extinderea spațiului existent ( sau alocarea unui spațiu mai mare),  SAD2 ce constituie obiectul Contractului de închiriere nr. 1569/14.03.2013  cu SAD1, ambele spații situate în Timişoara, strada Cronicar Ioan Neculce nr.1, datorită faptului că mare majoritate a membrilor asociației sunt imobilizați în scaune rulante sau utilizează diferite dispozitive ajutătoare de mers, spațiul existent fiind insuficient.
	Spațiul SAD.1, situat în imobilul din Timișoara, str. Cronicar Neculce, nr. 1,  are suprafața de 68,68 mp și este situat la parterul imobilului cu intrare din stradă,  înscris în Cartea Funciară nr. 411965-C1-U1 Timișoara, nr. top 30637, în proprietatea Municipiul Timișoara – domeniul public.
	Contractul  de închiriere nr. 1569/14.03.2013 al spaţiului SAD2 este valabil până la data de 13.03.2024.
	Aşa cum rezultă din extrasul Procesului verbal al şedintei din 26.102022 a Comisiei a  Asociaţiei Handicapaţilor Locomotor Timiş a fost analizată în şedinţa Comisiei de Analiză a Spaţiilor cu Altă Destinaţie decât aceea de locuinţă situate în imobile proprietatea Primăriei Timişoara precum şi în proprietatea Statului Român în administrarea Consiliului Local al Municipiului Timişoara înfiinţată prin HCLMT nr. 12/26.06.2012 şi modificată prin HCLMT nr. 49/22.02.2022, comisia a aprobat extinderea pentru SAD1,  pe perioada valabilității contractului inițial nr. 1569/14.03.2013, respectiv până la data de 13.03.2024, în aceleași condiții, chiria se modifică, datorită modificării suprafeței închiriate.
	Spaţiul a fost verificat prin următoarele adrese ale serviciilor de specialitate:
Adresa CT2022-006531/08.11.2022 -  a Biroului Clădiri Terenuri I Est; 
Adresa  CT2022-006531/07.11.2022 - a Compartimentului Fond Funciar; 
Adresa  CT2022-006531/08.11.2022 – a  Serviciului Juridic;      
	Spaţiul de mai sus are numărul de inventar 1011618 şi valoarea de inventar 121.092,00 lei.
	Se va completa Cap. II ”Obiectul contractului”, art. 1 cu următorul aliniat care va avea conținutul, după cum urmează:
	Se extinde suprafața spațiului cu altă destinație decât aceea de locuință SAD2 existentă cu suprafața spațiul cu altă destinație decât aceea de locuință SAD1 situat la parterul imobilului, având intrarea din stradă compus din 4 camere și 3 cabine de toaletă, în suprafață utilă de 68,68 mp înscrisă în CF nr. 411965-C1-U1,  nr. top 30637.
	Suprafața utilă totală este de 134,09 mp.
	În conformitate cu  art. 129 alin.(1) şi  (2) lit. c) din Ordonanţa de Urgenţă a Guvernului nr. 57/2019, privind Codul Administrativ.
            În temeiul  art. 139 alin 3 lit. g) din Ordonanţa  de Urgenţă a Guvernului  nr. 57/2019, privind Codul administrativ.  
	Având  în vedere prevederile legale şi necesitatea continuării activităţii de către  Asociaţia Handicapaţilor Locomotor Timiş, în spaţiul antemenționat, apreciem că prezentul proiect  de   hotărâre   privind   extinderea  suprafeței   spațiului  cu  altă  destinație  SAD 2 cu 
 

spațiul cu altă destinație alăturat SAD 1, ambele spații situate în Timișoara, str. C. Neculce nr. 1, pe perioada  contractului de închiriere nr. 1569/14.03.2013, respectiv până la data de 13.03.2024,  îndeplineşte condiţiile pentru a fi supus  dezbaterii şi aprobării în plenul Consiliului Local al Municipiului Timişoara.

